กองทุนฯ เคลียร์เงินค่าครองชีพให้นักกีฬาโอลิมปิกเกมส์
กองทุนพัฒนาการกีฬาแห่งชาติเคลียร์จ่ายเงินค่าครองชีพระยะยาวของนักกีฬาที่คว้าเหรียญยูธโอลิมปิกเกมส์ 2 ครั้งที่ผ่านมา ที่สิงคโปร์และจีน รวม 14,689,905 บาท ขณะที่หลักเกณฑ์ใหม่ที่จะเริ่มใช้ในยูธโอลิมปิกเกมส์ ครั้งต่อไป ในปี 2018 ที่อาร์เจนตินา จะไม่มีเงินค่าครองชีพระยะยาวเหมือนเก่า แต่จะไปเพิ่มในส่วนของเงินรางวัลให้มากขึ้นแทน,วันที่ 26 ม.ค.60 พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 1/2560 ที่ห้องประชุมคณะรัฐมนตรี ชั้น 2 สำนักเลขาธิการคณะรัฐมนตรี ทำเนียบรัฐบาล เมื่อวันที่ 25 ม.ค.ที่ผ่านมา ที่ประชุมได้ให้ความเห็นชอบอนุมัติเงินรางวัลตามหลักเกณฑ์ให้แก่นักกีฬา ผู้ฝึกสอน และสมาคมกีฬาที่ได้รับเหรียญรางวัลจากการแข่งขันรายการระดับนานาชาติ (ชิงชนะเลิศแห่งเอเชีย-โลก) จำนวน 15 รายการ รวมเป็นเงินทั้งสิ้น 76,467,500 บาท ประกอบด้วย สมาคมกีฬาแบดมินตันแห่งประเทศไทย 2 รายการ 4,490,000 บาท, สมาคมกีฬาเรือพายฯ 1 รายการ 900,000 บาท, สมาคมกีฬาปีนหน้าผาฯ 1 รายการ 202,500 บาท, สมาคมกีฬามวยปล้ำฯ 1 รายการ 150,000 บาท, สมาคมกีฬายกน้ำหนักฯ 2 รายการ 7,350,000 บาท, สมาคมกีฬาวินด์เซิร์ฟฯ 1 รายการ 1,050,000 บาท, สมาคมกีฬาบิลเบียดฯ 2 รายการ 3,150,000 บาท, สมาคมกีฬาแข่งเรือใบฯ 1 รายการ 1,200,000 บาท, สมาคมกีฬาโบว์ลิ่งฯ 1 รายการ 1,200,000 บาท, สมาคมกีฬาเพาะกายฯ 1 รายการ 1,323,750 บาท, สมาคมกีฬาเจ็ตสกีฯ 1 รายการ 4,331,250 บาท และสมาคมกีฬาตะกร้อฯ 1 รายการ 51,120,000 บาท,จากนั้นที่ประชุมได้เห็นชอบอนุมัติจ่ายเงินค่าครองชีพรายเดือนในการแข่งขันกีฬายูธโอลิมปิกเกมส์ จำนวน 2 รายการ รวม 15 คน เป็นเงิน 14,689,905 บาท ตามประกาศหลักเกณฑ์กองทุน เรื่องการสนับสนุนเงินรางวัล พ.ศ.2559 (ฉบับใหม่) ข้อ 18 บทเฉพาะกาลกำหนดไว้ให้จ่ายเงินสวัสดิการที่กองทุนยังจ่ายไม่ครบตามจำนวนปีที่เหลือให้จ่ายเป็นก้อนเดียวกันให้แก่นักกีฬาที่มีสิทธิได้รับโดยมีผลการจ่ายตั้งแต่วันที่ 1 ตุลาคม 2559 จนนักกีฬาอายุครบ 35 ปี (จากเดิมที่เคยให้การสนับสนุนค่าครองชีพเป็นรายเดือนจนถึงอายุ 35 ปีบริบูรณ์),รายชื่อนักกีฬา ประกอบด้วย 1.รายการกีฬายูธโอลิมปิกเกมส์ ครั้งที่ 1 ที่ประเทศสิงคโปร์ 7 คน ได้แก่ นางสาววรวงษ์ พงษ์พานิช (เทควันโด) 1,253,161 บาท, นางสาวทรัพย์สิรี แต้รัตนชัย (แบดมินตัน) 1,012,800 บาท, นายพสิษฐ์ พูดฉลาด (แบดมินตัน) 997,714 บาท, นางสาวศิริพร แก้วดวงงาม (วินด์เซิร์ฟ) 1,230,967 บาท, นางสาวสิริวิมล ประมงคล (ยกน้ำหนัก) 789,833 บาท, นางสาวชิดชนก พูลทรัพย์–สกุล (ยกน้ำหนัก) 725,666 บาท และนายจตุภูมิ ชินวงค์ (ยกน้ำหนัก) 708,064 บาท2.รายการกีฬายูธโอลิมปิกเกมส์ ครั้งที่ 2ที่เมืองหนานจิง สาธารณรัฐประชาชนจีน 8 คน ได้แก่ นางสาวพาณิภัค วงศ์พัฒนกิจ (เทควันโด) 1,522,064 บาท, นางสาวรัตนาพร ปักการะถา (ยกน้ำหนัก) 1,507,733 บาท, นายศักดา มีบุญ (ยกน้ำหนัก) 940,333 บาท, นายแดนไท บุญมา (กอล์ฟ) 515,225 บาท, นางสาวสุภมาส แสงจันทร์ (กอล์ฟ) 522,200 บาท, นางสาวดวงอักษร ใจดี (ยกน้ำหนัก) 1,522,838 บาท, นางสาวสาริศา สุวรรณเชษฐ์ (ว่ายน้ำ) 920,178 บาท, นางสาวบุศนันทน์ อึ๊งบำรุงพันธ์ (แบดมินตัน) 521,129 บาท,อนึ่ง สำหรับหลักเกณฑ์เงินอัดฉีดยูธโอลิมปิกเกมส์เดิม นักกีฬาเหรียญทองจะได้รับเงินรางวัล5 แสนบาท และค่าครองชีพเดือนละ 8,000 บาท จนอายุ 35 ปี เหรียญเงิน 300,000 บาท และค่าครองชีพเดือนละ 5,000 บาท จนอายุ 35 ปีเหรียญทองแดง 200,000 บาท และค่าครองชีพเดือนละ 3,000 บาท จนอายุ 35 ปี ส่วนหลักเกณฑ์เงินอัดฉีดใหม่ ซึ่งจะเริ่มในยูธโอลิมปิก ครั้งที่ 3ที่กรุงบัวโนสไอเรส ประเทศอาร์เจนตินา ปี 2018 เหรียญทอง ได้รับ 2 ล้านบาท เหรียญเงิน 1 ล้านบาท และเหรียญทองแดง 5 แสนบาท โดยไม่มีค่าครองชีพรายเดือนเหมือนเดิม
กองทุนพัฒนาการกีฬาแห่งชาติเคลียร์จ่ายเงินค่าครองชีพระยะยาวของนักกีฬาที่คว้าเหรียญยูธโอลิมปิกเกมส์ 2 ครั้งที่ผ่านมา ที่สิงคโปร์และจีน รวม 14,689,905 บาท ขณะที่หลักเกณฑ์ใหม่ที่จะเริ่มใช้ในยูธโอลิมปิกเกมส์ ครั้งต่อไป
พลเอกธนะศักดิ์ ปฏิมาประกร,ยูธโอลิมปิกเกมส์,โอลิมปิก,กองทุนพัฒนาการกีฬาแห่งชาติ